*Proiect*

GUVERNUL REPUBLICII MOLDOVA

H O T Ă R Î R E nr. \_\_\_\_\_\_\_\_\_

din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_2012

Cu privire la aprobarea proiectului de lege privind aderarea Republicii Moldova la Comisia Electrotehnică Internaţională în calitate de membru asociat

În scopul îndeplinirii angajamentelor privind înlăturarea barierelor tehnice în calea comerțului internaţional, asumate de Republica Moldova faţă de Organizaţia Mondială a Comerţului, stabilite în Planul de acţiuni pentru implementarea Concepţiei infrastructurii calităţii aprobat prin Hotărîrea Guvernului nr. 859 din 31.07.2006 (Monitorul Oficial, 2006, nr. 134-137, art. 987), precum şi angajamentelor asumate de Republica Moldova în vederea liberalizării comerţului cu Uniunea Europeană, stabilite în Planul de acţiuni al Republicii Moldova privind implementarea Recomandărilor Comisiei Europene pentru instituirea Zonei de Liber Schimb Aprofundat şi Cuprinzător dintre Republica Moldova şi Uniunea Europeană, aprobat prin Hotărîrea Guvernului nr. 1125 din 14.12.2010 cu privire la aprobarea (Monitorul Oficial, 2010, nr. 252-253 art. 1258)

Guvernul **HOTĂRĂŞTE**:

1. Se aprobă proiectul de lege privind aderarea Republicii Moldova la Comisia Electrotehnică Internaţională în calitate de membru asociat.

2. Guvernul va prezenta Parlamentului Republicii Moldova spre examinare şi adoptare proiectul de lege privind aderarea Republicii Moldova la Comisia Electrotehnică Internaţională în calitate de membru asociat.

**Prim – ministru Vladimir FILAT**

Contrasemnează:

**Viceprim-ministru, ministrul Economiei Valeriu LAZĂR**

**Ministrul Justiţiei Oleg EFRIM**

**Ministrul Finanţelor Veaceslav NEGRUŢA**

 ***Proiect***

L E G E

privind aderarea Republicii Moldova la Comisia Electrotehnică Internaţională

în calitate de membru asociat

Parlamentul adoptă prezenta lege organică.

Art. 1. – Republica Moldova aderă la Comisia Electrotehnică Internaţională în calitate de membru asociat.

**Art. 2.** –Comitetul Electrotehnic Moldovean, în componenţa căruia sunt echilibrat prezenţi factorii interesaţi din domeniul electrotehnic din Republica Moldova, va asigura prin respectarea interesului naţional, realizarea acţiunilor ce rezultă din aderarea Republicii Moldova la Comisia Electrotehnică Internaţională în calitate de membru asociat.

**Art. 3**. Institutul Naţional de Standardizare, în calitate de Organismul naţional de standardizare, va asigura desfăşurarea în bune condiţii a activităţii Comitetului Electrotehnic Moldovean.

**Art. 4.** – Guvernul va prevedea, anual, în bugetul de stat mijloacele necesare pentru achitarea cotizaţiilor de membru asociat al Comisiei Electrotehnice Internaţionale.

**PREŞEDINTELE PARLAMENTULUI**